ལ་གྱི་ལམ་འཇིག་རྟེན་ལས་འདས་པའི་ཐེག་པ་
40

44
আ
།ཐམས་ཅད་རིམ་དགུར་འདུ་ལ། དེ་ཡང་ཉན་རང་བྱང་སེམས་ཏེ་ངེས་འབྱུང་འདྲེན་པའི་ཐེག་པ་གསུམ། ཀྲྀ་ཡ་ཨུ་པ་ཡོ་ག་སྟེ་དཀའ་ཐུབ་རིག་བྱེད་ཀྱི་ཐེག་པ་
གསུམ༑ མ་ཧཱ་ཨ་ནུ་ཨ་ཏི་སྟེ་དབང་བསྒྱུར་ཐབས་ཀྱི་ཐེག་པ་གསུམ་དང་དགུར་བཞག་པ་ཡིན་ལ། དེ་དག་གི་ངོས་འཛིན་མདོར་བསྡུས་སུ་བཤད་ན། དང་པོ་ཉན་ཐོས་ཀྱི་ཐེག་པ་
པའི་གང་ཟག་ནི།
རིགས་དང་མོས་པ་རྒྱ་ཆུང་བ་ཅན་དེས།
འཁོར་འདས་ཀྱི་སྐྱོན་ཡོན་གཞན་ལས་ཐོས་པའི་རྐྱེན་གྱིས་འཁོར་བ་ལས་ཡིད་དབྱུང་ཞིང་གཞན་དོན་ལ་མི་སྤྲོ་བར་རང་ཉིད་གཅིག་པུ་ཞི་བ་ལ་གཞོལ་འདོད་ཀྱི་
གཞི་ཚུལ་ཁྲིམས་ལ་གནས་ནས་ཐོས་བསམ་སྒོམ་གསུམ་སྦྱངས་པ་སྔོན་དུ་སོང་ནས་འདོད་ཆུང་ཆོག་ཤེས་འཕགས་པའི་རིགས་ལ་གནས་
ཏེ་ལུས་འདུ་འཛི་དང་སེམས་རྣམ་རྟོག་ལས་བསྲིངས་པ་གཉིས་དང་ལྡན་པར་ཐོག་མར་འདོད་ཆགས་ཤས་ཆེ་ན་མི་སྡུག༌པ༌དང༌ ། རྣམ་རྟོག་ཤས་ཆེ་ན་དབུགས་འབྱིན་རྔུབ་ལ་
སེམས་འཛིན་པ་ཙམ་གྱི་སྤྱོད་པ་རྣམ་སྦྱོང་གི་དམིགས་པ་སྔོན་དུ་བཏང་ནས་ཉེས་པ་ལྔ་སྤང་འདུ་བྱེད་བརྒྱད་བསྟེན་སེམས་གནས་ཀྱི་ཐབས་དགུས་ཞི་གནས་གྲུབ་པར་གྱུར༌པ་ན།
བཅུ་བཞི་

༣ གང་ཟག་གི་བདག་མེད་གཙོ་བོར་གྱུར་པའི་རང་ལམ་གྱི་ལྷག་མཐོང་གིས་བྱང་ཕྱོགས་སོ་བདུན་བསྒོམས་པས་རྒྱུན་ཞུགས་སོགས་གནས་སྐབས་ཀྱི་འབྲས་བུ་བདུན་མངོན་དུ་བྱས་
ཏེ༑ མཐར་ཁམས་གསུམ་གྱི་ཀུན་སྦྱོར་མཐའ་དག་སྤངས་ཏེ་དགྲ་བཅོམ་པའི་འབྲས་བུ་མངོན་དུ་བྱེད་པ་ཡིན་ནོ། །གཉིས་པ་རང་སངས་རྒྱས་ཀྱི་ཐེག་པ་ནི། སྔོན་གོམས་པའི་
འཇིགས་མེད་ཕུན་ཚོགས་གསུང་།
སྟོབས་ཀྱིས་སྲིད་པ་ཐ་མར་གྱུར་པ་ན།
གཞན་གྱིས་བསྟན་པ་ལ་མི་ལྟོས་པར་རང་ཉིད་འཁོར་བ་ལས་ཡིད་ཕྱུང་སྟེ་དུར་ཁྲོད་སོགས་སུ་སོང་ནས་ཤི་བའི་རུས་གོང་ལྟ་བུ་ཡུལ་དུ་བྱས་
ནས་འདི་ནི་རྒ་ཤི་ལས་བྱུང་རྒ་ཤི་སྐྱེ་བ་ལས་བྱུང་བ་སོགས་རྟེན་འབྲེལ་ལུགས་འབྱུང་གི་དོན་ལ་དཔྱད་དེ་མ་རིག་པ་འགགས་པས་འདུ་བྱེད་འགག འདུ་བྱེད་འགགས་ན་རྣམ་ཤེས་
འགག་སོགས་རྟེན་འབྲེལ་ལུགས་ལྡོག་གི་ཚུལ་ཁོང་དུ་ཆུབ་པར་བྱས་ནས་བདེན་བཞིའི་ཆོས་ཉིད་བསྒོམས་པས། གང་ཟག་གི་བདག་མེད་དང་ཆོས་ཀྱི་ཕྱེད་གཟུང་བ་རང་བཞིན་
༈༙ མེད་པར་མཐོང་སྟེ་ལམ་ལྔ་སྟན་གཅིག་གི་སྟེང་དུ་བགྲོད་དེ་འདུ་འཛི་ལ་མི་དགའ་བར་སྒྲ་མེད་ལུས་ཀྱིས་ཆོས་སྟོན་པ་ཡིན་ནོ། །གསུམ་པ་བྱང་ཆུབ་སེམས་དཔའི་ཐེག་པ་ནི།
42
4

རྣམ་བཤད།
আ
།རིགས་དང་བསམ་པ་རྒྱ་ཆེ་བའི་གང་ཟག་གིས་སེམས་ཅན་ཐམས་ཅད་ཀྱི་དོན་དུ་བླ་མེད་བྱང་ཆུབ་ཏུ་སེམས་བསྐྱེད་ནས། བསྐལ་ཆེན་གྲངས་མེད་མང་པོར་
བདག་མེད་གཉིས་རྟོགས་ཀྱི་ཤེས་རབ་ཟབ་པ་དང༌། སྦྱིན་སོགས་ཐབས་ཀྱི་རྣམ་གྲངས་རྒྱ་ཆེ་བ་གཉིས་ཟུང་དུ་འཇུག་པའི་མི་ཟད་པ་བརྒྱད་ཅུའི་ལམ་ལ་བསླབས་ཏེ་རྫོགས་སྨིན་
》སྦྱངས་པ་མཐར་སོན་ཏེ་སྲིད་ཞིར་མི་གནས་པའི་འབྲས་བུ་མཐར་ཐུག་སངས་རྒྱས་མངོན་དུ་བྱེད་པ་ཡིན་ནོ། །བཞི་པ་བྱ་རྒྱུད་ནི། དོན་དམ་པར་བདག་དང་ལྷ་ཐ་དད་དུ་མ་གྲུབ་
ཀྱང་ཀུན་རྫོབ་ཏུ་ཡོན་ཏན་མཐར་ཕྱིན་པའི་ལྷ་དེ་བདག་བྱིན་གྱིས་རློབ་པ་པོར་བཟུང་ནས་ལྷ་དང་བདག་རྗེ་ཁོལ་གྱི་ཚུལ་དུ་བལྟས་ནས་ལྷའི་མཚན་མ་སྐུ་དང་སྔགས་སོགས་གཞུང་
ལས་ཇི་སྐད་བསྟན་པ་བཞིན་ཞུགས་པའི་ཐབས་ཀྱིས་བདག་མྱུར་དུ་ལྷ་དེའི་ངོ་བོར་འཚང་རྒྱ་བར་ཡིད་ཆེས་པའི་ལྟ་བས་གཞི་བཟུང༌། དེ་དང་མཐུན་པར་ལྷ་སྔགས་ཏིང་འཛིན་ལ་
བརྩོན་པ་དང༌། ཁྲུས་དང་གཙང་སྦྲ་སོགས་ལུས་ངག་གི་བྱ་བ་གཙོར་བཏོན་ཏེ། ལྷའི་མཐུས་གནས་སྐབས་སུ་འདོད་གཟུགས་ཀྱི་རིག་འཛིན་སོགས་ཐུན་མོང་གི་དངོས་གྲུབ་ཐོབ།

༈ མཐར་ཐུག་མི་ཚེ་བཅུ་དྲུག་ན་རིགས་གསུམ་བདེ་བར་གཤེགས་པའི་ས་འཐོབ་པ་ཡིན་ནོ། །ལྔ་པ་སྤྱོད་པའི་རྒྱུད་ནི། དེ་ལས་ལྟ་དགོངས་གོང་འཕེལ་དུ་གྱུར་ནས་བདག་དང་ལྷ་སྤུན་
གྱི་ཚུལ་དུ་སྒྲུབ་ཅིང་། སྤྱོད་པ་ཀྲྀ་ཡ་དང་ལྟ་བ་ཡོ་ག་དང་མཐུན་པར་ཉམས་སུ་བླངས་བས་ཚེ་བདུན་ན་རིགས་བཞིའི་སངས་རྒྱས་སུ་འགྱུར་བ་ཡིན་ནོ། །དྲུག་པ་རྣལ་འབྱོར་རྒྱུད་
ནི༑ ཆོས་ཐམས་ཅད་ངོ་བོ་ཉིད་མེད་པར་མཐོང་བའི་ཤེས་རབ་དང༌། བདག་ལྷར་གསལ་བ་ལ་ཡེ་ཤེས་པ་ཆུ་ལ་ཆུ་བཞག་པ་བཞིན་དུ་སྒྲུབ་པའི་ཐབས་ཟུང་དུ་འཇུག་པའི་སྒོ་ནས་
གཏེར་ འཇིགས་མེད་ཕུན་ཚོགས་གསུང་། གསར།
ཕྱིའི་བྱ་བ་ལ་མ་ལྟོས་པར་ནང་གི་རྣལ་འབྱོར་གཙོར་བཏོན་ཏེ་སངས་རྒྱས་ཀྱི་སྐུ་གསུང་ཐུགས་ཀྱི་མཛད་པ་དང་བཅས་པའི་ཕྱག་རྒྱ་བཞིས་རྒྱས་བཏབ་སྟེ་ཚེ་གསུམ་ན་རིགས་ལྔའི་
བདག་ཉིད་དུ་བྱང་ཆུབ་པ་ཡིན་ནོ། །བདུན་པ་མ་ཧཱ་ནི། གཞི་དག་མཉམ་བདེན་པ་དབྱེར་མེད་ཀྱི་དོན་ངོ་སྤྲད་ནས་བསྐྱེད་རིམ་གཙོ་བོར་གྱུར་པའི་དོན་ཉམས་སུ་བླངས་པས་རིག་
འཛིན་རྣམ་བཞིའི་ལམ་བགྲོད་ནས་ཡི་གེ་འཁོར་ལོ་ཚོགས་ཆེན་གྱི་ས་ལ་ཚེ་འདིར་མངོན་པར་བྱང་ཆུབ་པ་ཡིན་ནོ། །བརྒྱད་པ་ཨ་ནུ་ནི། གཞི་དཀྱིལ་འཁོར་གསུམ་གྱི་རང་བཞིན་དུ་
4

རྣམ་བཤད།
আ །ངོ་སྤྲད་ནས་ནང་རྡོ་རྗེའི་ལུས་ལ་གནད་དུ་བསྣུན་པས་ལྷན་སྐྱེས་དོན་གྱི་ཡེ་ཤེས་འཆར་བར་མཐོང་ནས་སྟེང་སྒོ་འཁོར་ལོ་དྲུག་གི་མན་ངག་དང༌།
འོག་སྒོ་
མཁའ་གསང་རོལ་པའི་ལམ་སོགས་རྫོགས་རིམ་གཙོ་བོར་བསྒོམས་པས་ཚེ་གཅིག་གིས་མི་སློབ་ཟུང་འཇུག་གི་སྐུ་མངོན་དུ་འགྱུར་པ་ཡིན་ནོ། །དགུ་པ་ཨ་ཏི་ཡོ་ག་ནི། གཞི་ཀ་
དག་ལྷུན་གྲུབ་ཟུང་དུ་འཇུག་པ་རང་བྱུང་རིག་པའི་དོན་མངོན་དུ་མཐོང་བར་བྱས་ནས། ལེ་ལོ་ཅན་འབད་མེད་དུ་གྲོལ་བ་ཁྲེགས་ཆོད་དང༌། བརྩོན་འགྲུས་ཅན་འབད་བཅས་སུ་
གྲོལ་བ་ཐོད་རྒལ་གྱི་ལམ་ཉམས་སུ་བླངས་པས་སྣང་བཞི་མངོན་དུ་གྱུར་ནས་མྱུར་ན་ལོ་གསུམ་གྱིས་འཇའ་ལུས་སུ་གྲུབ་པ་ཡིན་ནོ། །གསུམ་པ་ཐེག་པ་ཐམས་ཅད་ཀྱི་བབས་སམ་
དགོངས་དོན་དྲི་མ་མེད་པ་རྣམས་བྲེ་མིག་ཏུ་ཕུལ་ཤོང་བ་ལྟར་རྫོགས་པ་ཆེན་པོའི་ཐེག་པ་འདིར་འདུ་སྟེ། བཤད་རྒྱུད་རྒྱས་པ་ལས། མཉམ་ཉིད་དོན་རྟོགས་རང་རིག་རྒྱལ་པོ་
དང་༑ ༑བླ་མེད་དོན་རྟོགས་ཐབས་ཆེན་འདི་དག་ཏུ། །རྒྱ་མཚོ་ཆེན་པོར་ཆུ་ཀླུང་ཀུན་འབབ་ལྟར། །རྣམ་ཐར་ཐེག་པ་བསམ་ཡས་མ་ལུས་འདུས། །ཞེས་དང༌། ཀློང་དྲུག་པ་ལས།
45

༈༙ བགྲང་དུ་ཡོད་པའི་སེམས་ཉིད་ལ། །ཐེག་པ་སོ་སོར་རང་ཤར་བས། །འདོད་རྒྱལ་ཡིད་དཔྱོད་མིན་པར་ནི། །སྙིང་པོ་ཡང་གསང་ཆེན་པོར་རྫོགས། །ཞེས་གསུངས་པ་ལྟར།
འཇིགས་མེད་ཕུན་ཚོགས་གསུང་།
ཉན་
ཐོས་ནས་རྫོགས་ཆེན་ཀློང་སྡེ་མན་ཆད་ཀྱི་སྟོང་ཉིད་རྟོགས་པའི་ལྟ་བ་རྣམས་ནི་མན་ངག་སྡེའི་ངོ་བོ་སྟོང་པའི་ཉམས་ལེན་གྱི་ངང་དུ་འདུ་སྟེ་ཆོས་དང་གང་ཟག་གི་བདག་འཛིན་ཕྲ་
།ཆོས་མེད་བཏགས་
བའང་མི་གནས་ཤིང་སྲིད་རྩ་དྲུངས་འབྱིན་གྱི་ནུས་པ་སྟོབས་སུ་གྱུར་པ་དང་གྱ་ནོམ་ལྷར་ཞེན་དང་བདེ་གསལ་མི་རྟོག་ལ་བཟང་རློམ་གྱི་ངན་རྟོག་ཀྱང་མི་གནས་པའི་ཕྱིར་ཏེ། ཀློང་
དྲུག་པ་ལས། ལྟ་སྒོམ་དྲི་མ་ཀུན་དང་བྲལ། །མཐའ་མེད་དབུས་སུ་དམིགས་པ་མེད། །རྣམ་པ་མེད་ཅིང་ཡུལ་རྣམས་མེད། །ལྷ་མེད་སྔགས་ཀྱང་ཡོད་མ་ཡིན།
པ་ཀུན་ལས་འདས། །ཞེས་སོ། །སྒོམ་པ་བསྐྱེད་རྫོགས་སོགས་ཀྱི་གནད་རྣམས་ཀྱང་རང་བཞིན་གསལ་བའི་ཉམས་ལེན་དུ་འདུ་སྟེ། བསྐྱེད་རིམ་གྱི་གྲུབ་དོན་དག་རྫོགས་སྨིན་
༈༙ གསུམ་དང༌། རྫོགས་རིམ་རྩ་རླུང་ཐིག་ལེ་བསྒོམས་པའི་གྲུབ་འབྲས་དབང་བཞིའི་ཡེ་ཤེས་མངོན་དུ་གྱུར་པ་རྣམས་རྩོལ་བཅས་ཀྱི་ངལ་བ་ལ་མི་ལྟོས་པར་རང་རྫོགས་རང་ཤར་གྱི་
46

আ །ཚུལ་དུ་མངོན་སུམ་དུ་མཐོང་བའི་ཕྱིར་ཏེ། ཀུན་ཏུ་བཟང་པོ་ཐུགས་ཀྱི་མེ་ལོང་ལས། སྣང་སྲིད་མ་བཅོས་ཆོས་སྐུའི་ངང༌། །ཡིད་ཤེས་མ་བཅོས་ཐུགས་ལ་
རོལ༑ ༑འབྱུང་བ་མ་བཅོས་ལོངས་སྐུའི་ངང༌། ཁ་དོག་མ་བཅོས་དབྱིངས་ལ་རོལ། །ཞེས་སོ། །ཐེག་པ་གཞན་གྱི་གཞན་དོན་དང་ལྟ་བ་བོགས་འདོན་གྱི་སྤྱོད་པ་རྣམས་ཀྱང་ཐུགས་
རྗེ་ཀུན་ཁྱབ་ཀྱི་ཉམས་ལེན་གྱི་ནང་དུ་འདུ་སྟེ། དེ་དག་གི་དགོས་པ་ཞར་ལ་རྫོགས་ཤིང་ཞེན་མེད་ཤུགས་འབྱུང་གི་སྤྱོད་པ་རྨད་དུ་བྱུང་བའི་བརྟུལ་ཞུགས་དང་ལྡན་པའི་ཕྱིར་ཏེ།
ཀློང་དྲུག་པ་ལས། བླང་དོར་མེད་པའི་སེམས་ཉིད་ལ། །ཕྱོགས་མེད་རང་གྲོལ་སྣང་བ་ནི། ཁྱབ་བརྡལ་ཆེན་པོའི་དགོངས་པ་ཞེས། །ཀུན་ཏུ་བཟང་པོ་ང་ཡིས་བསྟན། །ཞེས་སོ། །
སྤངས་རྟོགས་མཐར་སོན་པའི་འབྲས་བུའང་མ་བཙལ་རང་ཆས་སུ་གནས་པ་ཉིད་འབད་མེད་བདེ་མྱུར་དུ་མངོན་དུ་བྱེད་པ་རྒྱུད་འདིའི་ཁྱད་ཆོས་སུ་གནས་པ་ཡིན་ཏེ། ཉི་ཟླ་ཁ་སྦྱོར་ ༔
ལས༑ རབ་ལ་སྐྱེ་གཉིས་མི་དགོས་ཏེ། །འབྲིང་པོ་སྐྱེ་གཉིས་མཚམས་སུའོ། །ཐ་མ་རྣམས་ནི་དབུགས་དབྱུང་སྟེ། །སྤྲུལ་པ་པོར་ནི་རང་རྒྱུད་གྲོལ། །ཞེས་སོ། །དེ་ལྟར་རྒྱུད་འདིར་
བཅུ་བདུན་
རྣམ་བཤད།

༈ཐེག་པ་ཐམས་ཅད་ཀྱི་གནད་འདུས་པ་ཙམ་དུ་མ་ཟད་གཞན་ལ་མེད་པའི་ཆེ་བའི་ཡོན་ཏན་དཔག་ཏུ་མེད་པ་ཡོད་ཚུལ་རྫོགས་ཆེན་གྱི་རྒྱུད་ལུང་གཞན་རྣམས་ལས་ཤེས་པར་བྱའོ། །
ཚིག་རྐང་གཉིས་པའི་དོན་གཏན་ལ་དབབ་པ་ལ་རིག་པ་བདེ་གཤེགས་སྙིང་པོ་ངོས་གཟུང༌། དེ་ཉིད་རང་བྱུང་གི་ཡེ་ཤེས་ཡིན་པའི་འཐད་པ་དགོད་པ། སེམས་ཅན་གྱི་ཁམས་ལ་
ལྷན་སྐྱེས་སུ་བཞུགས་ཚུལ་ལུང་གིས་བསྒྲུབ་པ། འབྲས་ཆོས་ཀྱི་ཡོན་ཏན་རྣམས་རང་ཆས་སུ་རྫོགས་ཚུལ་གྱིས་སྤྲོ་བ་བསྐྱེད། ཆེན་པོའི་ཡོན་ཏན་ངོས་གཟུང་བས་མཇུག་བསྡུ་བ་
དང་ལྔ་ལས། དང་པོ་ནི། གཞི་རང་བྱུང་གི་རིག་པ་འདི་ཉིད་གཏན་ལ་འབེབས་ཚུལ་དང་མཚན་གྱི་རྣམ་གྲངས་མང་པོ་མཆིས་ཏེ། བཀའ་འཁོར་ལོ་བར་བའི་སྐབས་སུ་ཤེས་རབ་
ཀྱི་ཕ་རོལ་ཏུ་ཕྱིན་པ་ཞེས་རྣམ་པར་ཐར་བའི་སྒོ་གསུམ་གྱི་དོན་རྒྱ་ཆེར་བཤད་ནས་ངོ་བོ་གསལ་བར་བསྟན། འཁོར་ལོ་ཐ་མའི་སྐབས་སུ་བདེ་གཤེགས་སྙིང་པོ་ཞེས་ཡོན་ཏན་ཡེ་
འཇིགས་མེད་ཕུན་ཚོགས་གསུང་། གསར།
༈༙ ལྡན་དུ་བཤད་པས་རང་བཞིན་གསལ་བར་བཀྲལ།སྔགས་སྤྱི་ཁྱབ་ཏུ་གཞི་རྒྱུད་རང་བྱུང་ལྷུན་གྱིས་གྲུབ་པ་ཞེས་དྲི་མ་མཐའ་དག་གི་སྦྱང་གཞི་རུ་ངོས་བཟུང༌། གསང་བ་འདུས་པ་
48

আ
།སོགས་སུ་མི་ཤིགས་པའི་ཏི་ལ་ཀ་ཞེས་རིམ་ལྔའི་ཉམས་ལེན་གྱི་མཐུས་སྣང་གསུམ་གྱི་མཐའ་ལ་ཐོབ་པའི་འོད་གསལ་དུ་བཤད༑ དུས་འཁོར་སོགས་སུ་
49
མཁའ་ཁྱབ་མཁའ་ཡི་རྡོ་རྗེ་ཞེས་སྦྱོར་བ་དྲུག་གིས་དྲངས་པའི་ཡེ་ཤེས་ལ་ངོས་བཟུང༌། རྫོགས་ཆེན་གྱི་རྒྱུད་རྣམས་སུ་རིག་པ་རང་བྱུང་གི་ཡེ་ཤེས་ཞེས་མ་བཅོས་རང་བབས་བཞག་
པའི་མན་ངག་གིས་ངོ་སྤྲད། གཞན་ཡང་མཚན་གྱི་རྣམ་གྲངས་ཀུན་ཏུ་བཟང་པོ། དང་པོའི་སངས་རྒྱས། ཆོས་ཀྱི་དབྱིངས། ཡང་དག་པའི་མཐའ། ཆོས་ཉིད་བྱང་ཆུབ་ཀྱི་སེམས།
དེ་བཞིན་ཉིད། དོན་དམ་པའི་བདེན་པ། སྲིད་ཞི་ཀུན་ཁྱབ་ཀྱི་ཡེ་ཤེས། རང་བཞིན་འོད་གསལ་གཉུག་མའི་སེམས། འདའ་དཀའ་ཐུགས་ཀྱི་ཡེ་ཤེས། ལྷན་སྐྱེས་བདེ་བ་ཆེན་པོ།
རྒྱུའི་ཧེ་རུ་ཀ དབུ་མ་ཆེན་པོ། ཕྱག་རྒྱ་ཆེན་པོ། རྫོགས་པ་ཆེན་པོ་སོགས་མངའ་བའི་དོན་ནི་སེམས་ཀྱི་ཆོས་ཉིད་ལ་བཏགས་པ་སྟེ་དེ་ཡང་ངོ་བོ་ཡེ་ནས་མ་གྲུབ་པ་མཐའ་བཞིའི་ ༔
སྤྲོས་པ་ལས་འདས་པ་སྟེ། ཡུམ་ལ་བསྟོད་པ་ལས། སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན། །མ་སྐྱེས་མི་འགག་ནམ་མཁའི་ངོ་བོ་ཉིད། །སོ་སོ་རང་རིག་ཡེ་ཤེས་སྤྱོད་ཡུལ་
བཅོབརྒྱད་
རྣམ་བཤད།

༈ བ༑ ༑དུས་གསུམ་རྒྱལ་བའི་ཡུམ་ལ་ཕྱག་འཚལ་ལོ། །ཞེས་དང༌། ཏིང་འཛིན་རྒྱལ་པོ་ལས། ཡོད་དང་མེད་ཅེས་བྱ་བ་གཉིས་ཀ་མཐའ། །གཙང་དང་མི་གཙང་འདི་ཡང་མཐའ་
ཡིན་ཏེ། །དེ་ཕྱིར་གཉིས་ཀའི་མཐའ་ནི་རབ་སྤངས་ནས། །མཁས་པ་དབུས་ལའང་གནས་པར་ཡོངས་མི་བྱེད། །ཅེས་དང༌། མེ་ལྕེ་ཕྲེང་བའི་རྒྱུད་ལས། དབྱིངས་དང་ཡེ་ཤེས་
གཉིས་སུ་མེད། །དངོས་པ་ོརོ་མཉམ་མཐའ་ཡས་པའི། །སེམས་ཀྱི་དེ་ཉིད་ལ་གནས་པའི། །བཞི་པའི་དཔལ་ལྡན་ཧེ་རུ་ཀ །ཞེས་དང༌། རྡོ་རྗེ་སེམས་དཔའ་ནམ་མཁའ་དང་མཉམ་
པའི་རྒྱུད་ལས། སེམས་ཉིད་རང་བྱུང་རྡོ་རྗེ་ལ། །མ་སྐྱེས་པས་ན་འཇིག་པ་མེད། །འདུ་འབྲལ་མཁའ་ལྟར་དག་པ་ཡིས། །བྱང་ཆུབ་ཚུལ་འདི་བསྟན་པའོ། །ཞེས་དང་། གསང་བའི་
སྙིང་པོ་ལས། གཅིག་དང་དུ་མ་བྲལ་བ་ཡི། །མཐའ་དང་དབུས་མེད་དེ་བཞིན་ཉིད། །སངས་རྒྱས་ཀྱིས་ཀྱང་མི་གཟིགས་ཏེ། །རང་བྱུང་ཡེ་ཤེས་གནས་མེད་སྣང༌། །ཞེས་སོགས་
གསུངས་པ་ལྟར་ཡིན་ནོ། །རང་བཞིན་གསལ་བའི་ངོས་ནས་གཞལ་ན། སྟོབས་སོགས་ཡོན་ཏན་རྒྱ་མཚོ་དང་དབྱེར་མེད་པ་སྟེ། རྒྱུད་བླ་མ་ལས། རྣམ་དབྱེར་བཅས་པའི་མཚན་
འཇིགས་མེད་ཕུན་ཚོགས་གསུང་། གསར།
50

55
আ
།ཉིད་ཅན། །གློ་བུར་དག་གིས་ཁམས་སྟོང་གི །རྣམ་དབྱེར་མེད་པའི་མཚན་ཉིད་ཅན། །བླ་མེད་ཆོས་ཀྱིས་སྟོང་མ་ཡིན། །ཞེས་དང་། འཕགས་པ་ཡོངས་སུ་མྱ་
ངན་ལས་འདས་པ་ཆེན་པོའི་མདོ་ལས། རིགས་ཀྱི་བུ་སེམས་ཅན་ཐམས་ཅད་ཀྱི་ལུས་ཀྱི་ནང་ན་སྟོབས་བཅུ་དང༌། མི་འཇིགས་པ་བཞི་དང༌། མཚན་སུམ་ཅུ་རྩ་གཉིས་དང༌། དཔེ་
བྱད་བཟང་པོ་བརྒྱད་ཅུའང་ཡོད་དོ། །ཞེས་དང༌། ཐལ་འགྱུར་ལས། ཐོག་མའི་ངོ་བོ་རང་བཞིན་དང༌། །ཐུགས་རྗེ་རྣམ་པ་གསུམ་དུ་གནས། །དེ་ཡང་ངོ་བོ་སྐུར་གནས་པའི། །ཆོས་
དང་ལོངས་སྤྱོད་རྫོགས་པའི་ཆར། །ཞེས་རང་བཞིན་འོད་དུ་གནས། ཐུགས་རྗེ་འཆར་གཞི་རུ་གནས་ཚུལ་སོགས་རྒྱ་ཆེར་བཤད་པ་ལྟར་གསལ་སྟོང་ཟུང་དུ་འཇུག་པའི་བདག་ཉིད་
ཅན་འཁོར་འདས་ཡོངས་ལ་ཁྱབ་བརྡལ་དུ་བཞུགས་པར་འདོད་པ་ཡིན་ནོ། ། གཉིས་པ་ནི། ཆོས་དབྱིངས་བདེ་བ་ཆེན་པོའི་ཡེ་ཤེས་ཤེས་དང་ཤེས་བྱ་རོ་གཅིག་པའི་བདག་ཉིད་
ཅན་འདུས་མ་བྱས་པའི་རང་མདངས་འོད་གསལ་མི་འགྱ